Asociația Prosumatorilor cere reformarea autorității de reglementare din energie: „A devenit o instituție greoaie, opacă și rigidă”
Asociația Prosumatorilor și Comunităților de Energie din România (APCE) solicită o reformă structurală și o schimbare majoră în funcționarea Autorității Naționale de Reglementare în domeniul Energiei (ANRE). Potrivit reprezentanților, de-a lungul timpului, ANRE a devenit „o instituție greoaie, opacă și rigidă, insuficient adaptată realităților din piața de energie actuală”.